ایتالیا باش وزیری جورجیا ملونی بیلن جاپان کسبداشی کیشیدا فومیئو مدافعه همکارلیگی نینگ کوچه یتیریلیشی اوچون اوزارا خوفسیزلیک موضوعلری بوییچه مذاکره لرنینگ باشلشی توغریسیده کیلیشیب آلدی.
جی7 اولکه لری توری دایره سیده ایتالیاگه تشریف بیورگن جاپان باش وزیری کیشیدا پایتخت رومده کسبداشی جورجیا ملونی بیلن اوچره شوو اوتکزدی.
دستلبکی یوزمه یوز اوچره شوولریده جورجیا ملونی بیلن فومیئو کیشیدا اولکه لری اورته سیده گی مدافعه همکارلیک نینگ کوچه یتیریلیشی اوچون اوزارا خوفسیزلیک موضوعلری بوییچه مذاکره لرنینگ باشلشی توغریسیده کیلیشیب آلدی.
کیشیدا اوچره شوونینگ آرتیدن اویوشتیرگن مطبوعاتی کنفرانسده مدافعه همکارلیک توغریسیده گی آلغه باریشلردن کیین توکیو و روم نینگ اوزارا خوفسیزلیک موضوعلری بوییچه مذاکره لرنینگ باشله تیش قراری قبول قیلیب آلگن لیگینی ایتدی.
"کیلیشوو، صنایع و خوفسیزلیک همکارلیگینی آسانراق قیله دی" دیب ایتدی.
جاپان باش وزیر اروپا اولکه سی ایتالیانینگ هند – تینچ اوقیانوس منطقه سیگه بولگن علاقه سی طفیلی خرسند ایکن لیکلرینی معلوم قیلدی.
2023 جی7 رهبرلر جلسه سی جاپان باش وزیری کیشیدا فومیئونینگ میزبانلیگیده 19-21 می تاریخلریده اولکه نینگ جنوب – غرب تامانیده جایلشگن هیروشیما شهریده بولیب اوته دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
